
Решение №53/19.02.2015 по нак. д. №2028/2014 на ВКС, НК, II н.о.
 


 	
	Р Е Ш Е Н И Е	
	 	
	№ 53	
	 	
	гр. София, 19.02.2015 г.	
	 	
	В И М Е Т О Н А Н А Р О Д АВърховен касационен съд на Р. Б, Второ наказателно отделение,	
	 	
	в публично заседание на шестнадесети февруари две хиляди и петнадесета година	
	 	
	в състав:	
	 	
	 ПРЕДСЕДАТЕЛ: БИЛЯНА ЧОЧЕВА	
	 	
	 ЧЛЕНОВЕ: ЖАНИНА НАЧЕВА	
	 	
	 ТЕОДОРА СТАМБОЛОВА	
	 	
	при секретаря Кр. Павлова в присъствието на	
	 	
	прокурора П.М изслуша докладваното от	
	 	
	съдия ЧОЧЕВА наказателно дело № 2028 по описа за 2014 г.	
	 	
	и за да се произнесе взе пред вид следното:	
	 	
	 Производство е по реда на чл. 420 ал. 1, вр. чл. 422 ал. 1, т. 5, вр. чл. 348 ал. 1, т. 1 от НПК и е образувано по искане на Главния прокурор на Р България за възобновяване на НОХД № 9061/2014 г. на районен съд – София и отмяна на постановеното по него определение от 08.07.2014 г., с което е било одобрено споразумение за прекратяване на наказателното производство, водено срещу П. Н. К. за престъпление по чл. 343б, ал. 2 от НК.	
	 	
	 В искането, поддържано и в съдебно заседание пред ВКС, като основание за отмяна се изтъква неправилно приложение на материалния закон, изразило се в непосочване на продължителността на наложената пробационна мярка безвъзмезден труд в полза на обществото (съгласно чл. 42а, ал. 3, т. 3 от НК), както и неприлагане на чл. 343г от НК. Претендира се отмяна на съдебния акт и връщане на делото за ново разглеждане на районния съд.	
	 	
	 Осъденият, редовно призован, не се явява в с. з. пред ВКС. 	
	 	
	 Върховният касационен съд, след като обсъди искането и доводите на страните намери следното:	
	 	
	Искането за възобновяване е допустимо, тъй като се вмества в изискуемия 6-месечен срок по чл. 421 ал. 1 от НПК и разгледано по същество е ОСНОВАТЕЛНО.	
	 	
	 От материалите по делото е видно, че с протоколно определение от 08.07.2014 г. СРС е одобрил постигнато между прокурора и подсъдимия, с участие на защитника му, споразумение, с което К. се е признал за виновен в извършването на престъпление по 343б, ал. 2 от НК (на 23.08.2013 г., в гр.С., управлявал МПС с концентрация на алкохол в кръвта 1, 2 на хиляда, като деянието е извършено след като е бил осъден с влязла в сила присъда (споразумение) на 08.07.2013 г. по НОХД № 357/2013 г. на РС – Сливница, за престъпление по чл. 343б, ал. 1 от НК), като при условията на чл. 55 ал. 1, т. 2, б. „б” от НК му е било определено наказание пробация, включваща пробационни мерки задължителна регистрация по настоящ адрес, задължителни периодични срещи с пробационен служител, двете с посочен срок и периодичност, както и безвъзмезден труд в полза на обществото в размер на 200 часа. В противоречие с изискването по чл. 42а, ал. 3, т. 3, вр. чл. 42а, ал. 2, т. 6 от НК, СРС не е посочил продължителността на изпълнението на тази мярка, което е „за не повече от три години”. Извън това, съдът не е приложил и разпоредбата на чл. 343г от НК, което е задължително при престъпление по чл. 343б ат НК, какъвто е настоящия случай.	
	 	
	Тъй като съдебният акт не е бил проверяван по касационен ред, констатираното нарушение на материалния закон може да бъде поправено по реда на възобновяването, основанието за което се съдържа в чл. 422 ал. 1, т. 5 от НПК. След връщане на делото на районен съд – София новото му разглеждане следва да започне от стадия на съдебното заседание.	
	 	
	 Предвид гореизложеното Върховният касационен съд, второ наказателно отделение намира, че са налице условията по чл. 422 ал. 1, т. 5, вр. чл. 348 ал. 1, т. 1 от НПК, поради което и на основание чл. 425 ал. 1, т. 1 от НПКРЕШИ:ВЪЗОБНОВЯВА НОХД № 9061/2014 г. на районен съд – София, КАТО ОТМЕНЯВА постановеното по него определение от 08.07.2014 г., с което е било одобрено споразумение за прекратяване на наказателното производство, водено срещу П. Н. К. за престъпление по чл. 343б, ал. 2 от НК и ВРЪЩА делото на същия съд за ново разглеждане от друг състав от стадия на съдебното заседание. 	
	 	
	Решението не подлежи на обжалване.	
	 	
	 ПРЕДСЕДАТЕЛ:	
	 	
	 ЧЛЕНОВЕ: 1.	
	 	
	 2.	

